CELEX: 62021TN0630
Language: lt
Date: 2021-09-29 00:00:00
Title: Byla T-630/21: 2021 m. rugsėjo 29 d. pareikštas ieškinys byloje Çolakoğlu Metalurji ir Çolakoğlu Dış Ticaret / Komisija

2021 11 22   
            
            
               LT
            
            
               Europos Sąjungos oficialusis leidinys
            
            
               C 471/60
            
         
      2021 m. rugsėjo 29 d. pareikštas ieškinys byloje Çolakoğlu Metalurji ir Çolakoğlu Dış Ticaret / Komisija
      
      (Byla T-630/21)
      (2021/C 471/85)
      Proceso kalba: anglų
      
         Šalys
      
      
         Ieškovės: Çolakoğlu Metalurji AŞ (Stambulas, Turkija), Çolakoğlu Dış Ticaret AŞ (Stambulas), atstovaujamos advokatų J. Cornelis ir F. Graafsma
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2021 m. liepos 5 d. Komisijos įgyvendinimo reglamentą (ES) 2021/1100, kuriuo tam tikriems importuojamiems Turkijos kilmės plokštiems karštojo valcavimo produktams iš geležies, nelegiruotojo plieno ar kito legiruotojo plieno nustatomas galutinis antidempingo muitas ir galutinis laikinojo muito surinkimas (OL L 238, 2021, p. 32) ir
               
            
                  —
               
               
                  priteisti iš Europos Komisijos ieškovių patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi keturiais pagrindais.
      
                  1.
               
               
                  Pirmasis ieškinio pagrindas: Europos Parlamento ir Tarybos reglamento (ES) 2016/1036 (1) 2 straipsnio 10 dalies i punkto pažeidimas, nes eksporto kaina buvo koreguojama atsižvelgiant į (tariamus) komisinius, o būtent
                  
                              —
                           
                           
                              Reglamento (ES) 2016/1036 2 straipsnio 10 dalies i punkto pažeidimas, nes dėl komisinių atliktas koregavimas viršija komisinius, faktiškai sumokėtus Çolakoğlu Dış Ticaret AŞ,
                           
                        
                              —
                           
                           
                              Reglamento (ES) 2016/1036 2 straipsnio 10 dalies i punkto pažeidimas, nes Çolakoğlu Dış Ticaret AŞ negauna pelno dalies, ir
                           
                        
                              —
                           
                           
                              akivaizdi vertinimo klaida, nes Çolakoğlu Dış Ticaret AŞ vertinta kaip komisinių pagrindu veikianti agentė, ir dėl to pažeistas Reglamento (ES) 2016/1036 2 straipsnio 10 dalies i punktas.
                           
                        
            
                  2.
               
               
                  Antrasis ieškinio pagrindas: Reglamento (ES) 2016/1036 2 straipsnio 10 dalies b punkto pažeidimas, nes reikalauta sumokėti importo muitus, kad būtų atliktas koregavimas dėl sąlyginio apmokestinimo muitais.
               
            
                  3.
               
               
                  Trečiasis ieškinio pagrindas: akivaizdi vertinimo klaida, nes atsisakyta atlikti ketvirčio dempingo skirtumo skaičiavimą ir taip buvo pažeista Reglamento (ES) 2016/1036 2 straipsnio 10 dalies įvadinė nuostata.
               
            
                  4.
               
               
                  Ketvirtasis ieškinio pagrindas: Reglamento (ES) 2016/1036 2 straipsnio 10 dalies j punkto pažeidimas, nes atsisakyta koregavimo dėl apsidraudimo pelno ir nuostolių.
               
            
         (1)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016, p. 21).